Sveučilište Jurja Dobrile u Puli 
Zagrebačka 30 
52100 Pula 

Na temelju članka 29. stavak 4. Poslovnika o radu Senata KLASA: 029-03/24-02/17, URBROJ: 143-01-25-1 od 17. veljače 2025. godine, utvrđuje se sljedeći


SAŽETAK ZAPISNIKA 
sa sjednice Senata Sveučilišta Jurja Dobrile u Puli
održane dana 30. rujna 2026. godine


[bookmark: _Hlk227932690]Dnevni red:
1. Prihvaćanje Zapisnika sa sjednice Senata održane dana 15. rujna 2026. godine 
2. [bookmark: _Hlk240013188]Odluka o izmjeni Odluke o upisnim kvotama na Sveučilištu Jurja Dobrile u Puli u akademskoj godini 2026. - 2027.
3. Odluka o cijenama Programa učenja stranog jezika za odrasle – Hrvatski jezik za strance 
4. Odluka o prihvaćanju Mjera za unaprjeđenje uvjeta studiranja za podzastupljene i ranjive skupine studenata na Sveučilištu Jurja Dobrile u Puli 2026. - 2029.
5. Odluka o izmjeni Odluke o pokretanju postupka izrade nove Znanstvenoistraživačke strategije Sveučilišta Jurja Dobrile u Puli za razdoblje 2027. – 2031.
6. Odluka o izmjeni Odluke o imenovanju Povjerenstva za vrednovanje institucionalnih istraživačkih projekata
7. Odluka o usvajanju rebalansa Financijskog plana Sveučilišta Jurja Dobrile u Puli  za 2026. godinu
8. Pravilnik o dodjeli STEM stipendija Sveučilišta Jurja Dobrile u Puli
9. Odluka o iznosu sredstava, broju i mjesečnom iznosu STEM stipendija za akademsku godinu 2025./2026.

Senat je usvojio sljedeće odluke:

1.
Zapisnik sa sjednice Senata Sveučilišta Jurja Dobrile u Puli
održane dana 15. rujna 2026. godine


2.
ODLUKU 
o izmjeni Odluke o upisnim kvotama na Sveučilištu Jurja Dobrile u Puli u akademskoj godini 2026./2027.

I.
Usvajaju se predložene izmjene upisnih kvota na Fakultetu informatike u Puli i Fakultetu ekonomije i turizma „Dr. Mijo Mirković“, sukladno prijedlozima sastavnica koji čine sastavni dio ove Odluke.
II.
Ova Odluka stupa na snagu danom donošenja. 

3.
ODLUKU 
o cijenama Programa učenja stranog jezika za odrasle – Hrvatski jezik za strance

I.
U skladu s Rješenjem Ministarstva znanosti, obrazovanja i mladih od 15. srpnja 2026. godine (KLASA: UP/I-602-07/26-03/00277, URBROJ: 533-05-26-0002), Sveučilištu Jurja Dobrile u Puli odobreno je izvođenje programa pod nazivom Program učenja stranog jezika za odrasle, Nastavni plan i program (kurikul) učenja stranog jezika za odrasle Hrvatski jezik za strance - opći, stupnjevi A1, A2, B1, B2, C1 i C2.

II.
Za izvođenje programa i povezanih usluga iz točke I. ove Odluke utvrđuju se sljedeće cijene:
1. Semestralni tečaj hrvatskoga jezika u trajanju od 140 nastavnih sati, za svaki stupanj A1, A2, B1.1., B1.2, B2, C1.1 i C1.2 te C2 – 600,00 eura. 
1. Jednomjesečni tečaj hrvatskoga jezika u trajanju od 75 nastavnih sati – 450,00 eura. 
1. Individualna nastava hrvatskoga jezika – 35,00 eura po nastavnom satu. 
1. Ispit poznavanja hrvatskoga jezika za jednu razinu prema Zajedničkom europskom referentnom okviru za jezike – 150,00 eura. 

III.
Jednomjesečni tečaj hrvatskoga jezika i kulture organizira se u skupinama s polaznicima semestralnog tečaja te se izvodi na različitim jezičnim razinama, u skladu sa Zajedničkim europskim referentnim okvirom za jezike. Polaznici bez predznanja hrvatskoga jezika mogu se uključiti u tečaj isključivo tijekom prvoga tjedna semestra.

IV.
Utvrđuje se cijena ispita za provjeru poznavanja hrvatskoga jezika i latiničnog pisma u postupku odobrenja dugotrajnog boravišta (na razini B1) u iznosu od 150,00 eura.
Navedena cijena vrijedi za razdoblje od 1. siječnja 2027. godine do 31. prosinca 2027. godine.
Troškovi ispita uključuju troškove provođenja ispita, troškove potvrde odnosno obavijesti o obavljenom ispitu i rezultatima te poštanske troškove slanja obavijesti pristupnicima.

V.
Stupanjem na snagu ove Odluke prestaje važiti Odluka Senata Sveučilišta Jurja Dobrile u Puli o cijenama tečaja Hrvatskog jezika od 15. travnja 2024. godine (KLASA: 023-03/24-02-30, URBROJ: 143-01-24-1).

VI.
Ova Odluka stupa na snagu danom donošenja. 

4.
ODLUKU
[bookmark: _Hlk240967312]o prihvaćanju Mjera za unaprjeđenje uvjeta studiranja za podzastupljene i ranjive skupine studenata na Sveučilištu Jurja Dobrile u Puli 2026. - 2029.

I.
Prihvaćaju se Mjere za unaprjeđenje uvjeta studiranja za podzastupljene i ranjive skupine studenata na Sveučilištu Jurja Dobrile u Puli za razdoblje 2026. - 2029. te iste čine sastavni dio ove Odluke.

II.
Ova Odluka stupa na snagu danom donošenja.

5.
ODLUKU
o izmjeni Odluke o pokretanju postupka izrade nove Znanstvenoistraživačke strategije Sveučilišta Jurja Dobrile u Puli za razdoblje 2027. – 2031.

I.
Mijenja se točka II. Odluke o pokretanju postupka izrade nove Znanstvenoistraživačke strategije Sveučilišta Jurja Dobrile u Puli za razdoblje 2027. – 2031. KLASA: 029-03/26-02/20, URBROJ: 143-01-26-1 od 2. ožujka 2026. godine, Odluka o izmjeni Odluke o pokretanju postupka izrade nove Znanstvenoistraživačke strategije Sveučilišta Jurja Dobrile u Puli za razdoblje 2027. – 2031. KLASA: 029-03/26-02/20, URBROJ: 143-01-26-2 od 15. rujna 2026. godine (dalje u tekstu: Odluka), na način da se pod rednim brojem 3. riječi „izv. prof. dr. sc. Marko Kršulja, dekan Tehničkog fakulteta“ zamjenjuju riječima: „izv. prof. dr. sc. Diego Sušanj, dekan Tehničkog fakulteta.“

II.
Ova Odluka stupa na snagu 1. listopada 2026. godine.



6.
ODLUKU
o izmjeni Odluke o imenovanju Povjerenstva za vrednovanje institucionalnih istraživačkih projekata

Članak 1.
Mijenja se članak 1. Odluke o imenovanju Povjerenstva za vrednovanje institucionalnih istraživačkih projekata KLASA: 029-03/25-02/57, URBROJ: 143-01-25-1 od 28. svibnja 2025. godine (Izmjene Odluke KLASA: 029-03/25-02/57, URBROJ: 143-01-25-2 od 31. listopada 2025. godine; Izmjena Odluke KLASA: 029-03/25-02/57, URBROJ: 143-01-26-3 od 7. srpnja 2026. godine, Izmjena i dopuna Odluke KLASA: 029-03/25-02/57, URBROJ: 143-01-26-4 od 15. rujna 2026. godine), na način da nakon izmjene glasi:
„Imenuje se Povjerenstvo za vrednovanje institucionalnih istraživačkih projekata (u daljnjem tekstu: Povjerenstvo) na Sveučilištu Jurja Dobrile u Puli u sljedećem sastavu:
1. Izv. prof. dr. sc. Emina Pustijanac, prorektorica za istraživanje/umjetnost, znanstveni razvoj i projekte – predsjednica Povjerenstva
2. Izv. prof. dr. sc. Darko Etinger, dekan Fakulteta informatike
3. Izv. prof. dr. sc. Diego Sušanj, dekan Tehničkog fakulteta
4. Izv. prof. dr. sc. Fabrizio Fioretti, dekan Filozofskog fakulteta
5. Prof. dr. sc. Ivana Paula Gortan-Carlin, dekanica Fakulteta za odgojne i obrazovne znanosti
6. Izv. prof. dr. sc. Ticijan Peruško, dekan Fakulteta ekonomije i turizma „Dr. Mijo Mirković“
7. Prof. art. Laura Čuperjani, dekanica Muzičke akademije
8. Izv. prof. dr. sc. Dragan Trivanović, dekan Medicinskog fakulteta
9. Izv. prof. dr. sc. Ines Kovačić, dekanica Fakulteta prirodnih znanosti
10. Doc. art. Breza Žižović, predstavnica studija Dizajn i audiovizualne komunikacije
11. Izabela Del Vechio, predstavnica Odjela za znanost, tehnologiju i poduzetništvo (sudjeluje u radu Povjerenstva bez prava glasa).“

Članak 2.
Ova Odluka stupa na snagu 1. listopada 2026. godine.


7.
ODLUKU
o usvajanju rebalansa Financijskog plana Sveučilišta Jurja Dobrile u Puli
za 2026. godinu

Članak 1.
Usvaja se rebalans Financijskog plana Sveučilišta Jurja Dobrile u Puli za 2026. godinu te isti čini sastavni dio ove Odluke.

Članak 2.
Ova Odluka stupa na snagu danom donošenja.

8.
[bookmark: Xdbf999d3a4ff771e6a485a75d42fe2de2db075b]PRAVILNIK
O DODJELI STEM STIPENDIJA
 SVEUČILIŠTA JURJA DOBRILE U PULI
[bookmark: i.-opće-odredbe]
I. OPĆE ODREDBE
Članak 1. (Predmet)
1. Ovim se Pravilnikom uređuju uvjeti, kriteriji i postupak dodjele STEM stipendija Sveučilišta Jurja Dobrile u Puli (dalje: Sveučilište) studentima koji studiraju na studijima Sveučilišta u STEM područjima znanosti, te prava i obveze korisnika stipendije.
1. STEM stipendija Sveučilišta dodjeljuje se iz sredstava Sveučilišta i predstavlja dopunu, a ne zamjenu, državne stipendije u STEM područjima znanosti koju dodjeljuje ministarstvo nadležno za znanost i obrazovanje. 
Članak 2. (Pojmovi)
1. STEM područja znanosti jesu područja prirodnih, tehničkih i biomedicinskih znanosti te interdisciplinarna područja i polja koja su kao takva utvrđena propisom o znanstvenim i umjetničkim područjima, poljima i granama i Izvatkom studijskih programa u STEM područjima znanosti koji objavljuje Ministarstvo.
1. STEM studij Sveučilišta jest studijski program Sveučilišta uvršten na popis iz članka 8. ovoga Pravilnika.
1. STEM nastavnički studij jest studijski program kojim se stječe kvalifikacija nastavnika predmeta iz STEM područja.
1. Korisnik jest student s kojim je sklopljen ugovor o stipendiranju iz članka 23. ovoga Pravilnika.
1. Ministarstvo jest ministarstvo nadležno za znanost, obrazovanje i mlade.
1. Državna STEM stipendija jest stipendija koja se dodjeljuje prema Pravilniku o uvjetima i načinu ostvarivanja prava studenata na državnu stipendiju u STEM područjima znanosti („Narodne novine”, broj 70/23 i 122/25).
Članak 3. (Načela i rodno značenje izraza)
1. Postupak dodjele stipendije temelji se na načelima javnosti, transparentnosti, jednakog postupanja, mjerljivosti kriterija i zabrane diskriminacije.
1. Izrazi u ovome Pravilniku koji imaju rodno značenje odnose se jednako na osobe svih rodova.
[bookmark: ii.-sredstva]II. SREDSTVA
Članak 4. (Izvori sredstava)
1. Sredstva za STEM stipendije osiguravaju se u financijskom planu Sveučilišta iz:
1. vlastitih prihoda Sveučilišta
1. donacija, sponzorstava i sredstava gospodarskih subjekata i drugih pravnih osoba
1. namjenskih sredstava državnog proračuna, programskih ugovora i fondova Europske unije, kada je stipendiranje prihvatljiv trošak
1. drugih izvora u skladu sa zakonom.
1. Kada se stipendija financira iz namjenskih sredstava iz stavka 1. točke 3. ovoga članka, na nju se primjenjuju i pravila izvora financiranja, a u slučaju nesuglasja s ovim Pravilnikom primjenjuju se pravila izvora financiranja.
1. Sredstva iz donacija i sponzorstava mogu se namijeniti određenom STEM studiju ili skupini studija, pri čemu darovatelj ne sudjeluje u odabiru korisnika.
Članak 5. (Godišnja odluka o sredstvima)
1. Senat na prijedlog rektora, u pravilu do 30. rujna za sljedeću akademsku godinu, donosi odluku kojom utvrđuje ukupan iznos sredstava, broj stipendija po vrstama i mjesečni iznos stipendije.
1. Odluka iz stavka 1. ovoga članka sastavni je dio natječaja i objavljuje se zajedno s njim.

[bookmark: iii.-vrste-broj-i-iznos-stipendija]III. VRSTE, BROJ I IZNOS STIPENDIJA
Članak 6. (Vrste stipendija)
1. Sveučilište dodjeljuje sljedeće vrste STEM stipendija:
	Oznaka
	Vrsta
	Namjena

	S-1
	STEM stipendija za uspjeh
	studentima viših godina STEM studija Sveučilišta prema postignuću u studiju

	S-2




	STEM stipendija za prvu godinu prijediplomskog i integriranog prijediplomskog i diplomskog


	studentima prve godine prijediplomskog i integriranog prijediplomskom prema uspjehu na državnoj maturi iz predmeta Matematika




1. Broj stipendija po vrstama utvrđuje se odlukom iz članka 5. ovoga Pravilnika. Neraspodijeljene stipendije jedne vrste mogu se odlukom rektora prenijeti u drugu vrstu unutar iste akademske godine.
Članak 7. (Iznos i isplata)
1. Mjesečni iznos stipendije utvrđuje se odlukom iz članka 5. ovoga Pravilnika i ne može biti niži od 150 eura.
1. Stipendija se isplaćuje u devet mjesečnih rata za razdoblje od listopada do lipnja tekuće akademske godine, na račun korisnika.
1. Iznos stipendije utvrđuje se tako da ostane u granicama neoporezive isplate prema propisima o porezu na dohodak
1. Stipendija se ne isplaćuje za mjesece u kojima je pravo u mirovanju prema članku 27. ovoga Pravilnika.
[bookmark: Xe755059ba6fce7026080aa7a89a88a70ff46fbc]IV. PRIHVATLJIVI STEM STUDIJI SVEUČILIŠTA
Članak 8. (Popis STEM studija)
1. Popis STEM studija Sveučilišta utvrđuje Senat odlukom iz članka 5. ovoga Pravilnika, na prijedlog prorektora nadležnog za nastavu i studente.
1. Na popis se uvrštava studijski program Sveučilišta koji je:
1. uvršten u važeći Izvadak studijskih programa u STEM područjima znanosti koji objavljuje Ministarstvo, ili
1. razvrstan u područje prirodnih, tehničkih ili biomedicinskih znanosti odnosno u interdisciplinarno područje s pretežitim udjelom tih polja, prema rješenju o akreditaciji i studijskom programu.
1. Popis se preispituje svake akademske godine i usklađuje s izmjenama Izvatka Ministarstva te s upisom novih studijskih programa.
1. Sastavnice čiji studijski programi ulaze u opseg ovoga Pravilnika prema kriterijima iz stavka 2. jesu, u pravilu, Fakultet informatike, Fakultet prirodnih znanosti, Tehnički fakultet i Medicinski fakultet, a u dijelu nastavničkih STEM studija i Fakultet za odgojne i obrazovne znanosti. Konkretni studijski programi navode se u odluci iz stavka 1.
1. Ako student studira na dvopredmetnom studiju, uvjet je da je najmanje jedan predmet studija STEM studij s popisa.
[bookmark: v.-uvjeti-za-prijavu]V. UVJETI ZA PRIJAVU
Članak 9. (Opći uvjeti)
1. Za stipendiju se može natjecati student koji kumulativno ispunjava sljedeće uvjete:
1. državljanin je Republike Hrvatske, državljanin države članice Europske unije, Europskoga gospodarskog prostora ili Švicarske Konfederacije, ili ima odobrenu međunarodnu ili privremenu zaštitu u Republici Hrvatskoj
1. upisan je i studira u redovitom statusu na STEM studiju Sveučilišta s popisa iz članka 8.
1. nije u radnom odnosu niti obavlja samostalnu djelatnost obrta ili drugoga slobodnog zanimanja
1. nema stipendiju iz javnih izvora koja isključuje istodobno primanje ove stipendije (članak 30.)
1. nema nepodmirenih dospjelih obveza prema Sveučilištu.
1. Uvjeti iz stavka 1. moraju biti ispunjeni na dan isteka roka za prijavu i tijekom cijeloga razdoblja stipendiranja.
Članak 10. (Posebni uvjeti)
1. Za stipendiju vrste S-1 može se natjecati student druge i više godine prijediplomskoga, integriranoga ili diplomskoga studija koji je u prethodnoj akademskoj godini ostvario najmanje 45 ECTS bodova i prosjek ocjena najmanje 3,50.
1. Za stipendiju vrste S-2 može se natjecati student prve godine prijediplomskoga ili integriranoga studija koji je ispit državne mature iz Matematike polagao na višoj razini (A).
Članak 11. (Isključenja)
1. Pravo na stipendiju nema student koji:
1. ponavlja godinu studija ili mu pravo na studiranje miruje
1. je već stekao kvalifikaciju iste razine kao studij za koji traži stipendiju
1. studira dulje od roka koji je dvostruko dulji od trajanja studija (članak 77. stavak 6. Zakona)
1. je korisnik državne STEM stipendije za istu akademsku godinu, osim u slučaju iz članka 30. stavka 3.
1. je pravomoćno stegovno kažnjen težom stegovnom mjerom koja nije brisana.
1. Okolnost iz stavka 1. točke 1. koja nastupi nakon dodjele stipendije razlog je za mirovanje odnosno prestanak prava prema člancima 27. i 28.

[bookmark: vi.-kriteriji-i-bodovanje]VI. KRITERIJI I BODOVANJE
Članak 12. (Način rangiranja)
1. Stipendije se dodjeljuju prema odvojenim rang-listama za svaku vrstu stipendije iz članka 6., a unutar vrste S-1 prema razini i godini studija.
1. Raspodjela stipendija vrste S-1 po razinama iznosi 60 % za prijediplomske i integrirane studije te 40 % za diplomske studije; neiskorišteni udio prenosi se na drugu razinu.
Članak 13. (Bodovanje studenata prve godine — S-2)
1. Bodovi se utvrđuju prema postotnom bodu na ispitu državne mature iz Matematike (viša razina), pomnoženom s 10.
1. Dodatno se pribraja po 20 bodova za svaki položeni izborni ispit državne mature iz Fizike, Kemije, Biologije ili Informatike.
Članak 14. (Bodovanje studenata viših godina — S-1 i S-3)
1. Osnovni broj bodova jest umnožak broja ECTS bodova ostvarenih u prethodnoj akademskoj godini i prosjeka ocjena te godine, zaokružen na dvije decimale.
1. Student koji je studij upisao u tekućoj akademskoj godini na višoj razini boduje se prema podacima završene prethodne razine studija.
Članak 15. (Dodatni bodovi)
1. Osnovnom broju bodova pribraja se:
	Osnova
	Bodovi

	Rektorova nagrada ili nagrada sastavnice
	100

	Prvo autorstvo ili koautorstvo znanstvenog rada iz STEM područja
	80

	Priznato prvo, drugo ili treće mjesto na državnom ili međunarodnom natjecanju iz STEM područja
	60

	Sudjelovanje u znanstvenom projektu Sveučilišta ili demonstratura iz STEM predmeta
	40


1. Senat može odlukom iz članka 5. odrediti dodatnih najviše 50 bodova za pripadnike podzastupljenoga spola na pojedinom STEM studiju, kao posebnu mjeru u smislu propisa o suzbijanju diskriminacije i ravnopravnosti spolova. Mjera se obrazlaže podacima o spolnoj strukturi upisanih studenata toga studija i traje dok razlika traje.
1. Studentu s utvrđenim invaliditetom od 60 % ili više ukupan broj bodova množi se s 2.
1. Ukupan broj dodatnih bodova iz stavka 1. ne može prijeći 200.
Članak 16. (Jednak broj bodova)
Pri jednakom broju bodova prednost ima student s višim prosjekom ocjena, potom student s većim brojem ostvarenih ECTS bodova, a potom student nižega dohotka po članu kućanstva.
[bookmark: vii.-natječaj-i-prijava]VII. NATJEČAJ I PRIJAVA
Članak 17. (Raspisivanje natječaja)
1. Natječaj raspisuje rektor na temelju odluke iz članka 5., u pravilu do 31. prosinca za tekuću akademsku godinu.
1. Natječaj se objavljuje na mrežnim stranicama Sveučilišta i sastavnica te je otvoren najmanje 15 dana od dana objave.
Članak 18. (Sadržaj natječaja)
Natječaj sadržava: vrste i broj stipendija, mjesečni iznos i razdoblje isplate, popis prihvatljivih STEM studija, uvjete i kriterije s bodovanjem, popis dokumentacije, način i rok prijave, način objave rang-lista, rok za prigovor te podatke o obradi osobnih podataka.

Članak 19. (Prijava i dokumentacija)
1. Prijava se podnosi elektronički putem informacijskog sustava Sveučilišta, a iznimno na propisanom obrascu u pisanom obliku.
1. Uz prijavu se prilažu:
1. potvrda o upisu i statusu studenta
1. prijepis ocjena s brojem ostvarenih ECTS bodova i prosjekom ocjena, odnosno potvrda o rezultatima državne mature za prvu godinu
1. izjava o nepostojanju radnog odnosa i samostalne djelatnosti
1. izjava o drugim stipendijama (Obrazac I)
1. dokazi o dodatnim bodovima iz članka 15., ako se na njih poziva
1. rješenje o utvrđenom invaliditetu, ako se poziva na članak 15. stavak 3.
1. Podatke kojima Sveučilište raspolaže u vlastitim evidencijama i u sustavu ISVU Sveučilište pribavlja po službenoj dužnosti i ne traži ih od studenta.
1. Nepravodobne prijave ne razmatraju se. Kod nepotpune prijave podnositelj se poziva da je dopuni u roku od pet dana od primitka poziva.
[bookmark: viii.-povjerenstvo-rang-liste-i-prigovor]VIII. POVJERENSTVO, RANG-LISTE I PRIGOVOR
Članak 20. (Povjerenstvo)
1. Postupak provodi Povjerenstvo za dodjelu STEM stipendija koje imenuje rektor na razdoblje od jedne godine.
1. Povjerenstvo ima tri člana: prorektora nadležnog za nastavu i studente kao predsjednika, jednog nastavnika sa STEM sastavnica i jednoga studentskog predstavnika kojeg predlaže Studentski zbor.
1. Član Povjerenstva izuzima se iz odlučivanja o prijavi u kojoj postoji sukob interesa u smislu propisa o sprječavanju sukoba interesa.
1. Povjerenstvo radi na sjednicama, odlučuje većinom glasova svih članova i o radu vodi zapisnik.
Članak 21. (Rang-liste)
1. Povjerenstvo utvrđuje privremene rang-liste u roku od 30 dana od isteka roka za prijavu i objavljuje ih na mrežnim stranicama Sveučilišta.
1. Rang-liste objavljuju se bez imena i prezimena, uz šifru prijave ili JMBAG i broj bodova po kriterijima.
1. Konačne rang-liste utvrđuje Povjerenstvo nakon odlučivanja o prigovorima, a odluku o dodjeli stipendija donosi rektor.
Članak 22. (Prigovor)
1. Student može podnijeti prigovor na privremenu rang-listu u roku od osam dana od dana objave, u pisanom obliku ili elektroničkom poštom.
1. O prigovoru odlučuje rektor u roku od 15 dana od primitka prigovora. Odluka o prigovoru je konačna i protiv nje nije dopušten daljnji prigovor unutar Sveučilišta.
1. Prigovor ne odgađa utvrđivanje konačne rang-liste za studente na koje se ne odnosi.
[bookmark: ix.-ugovor-o-stipendiranju]IX. UGOVOR O STIPENDIRANJU
Članak 23. (Sklapanje i sadržaj)
1. Sa studentom kojem je dodijeljena stipendija Sveučilište sklapa ugovor o stipendiranju u roku od 15 dana od dana konačnosti odluke o dodjeli.
1. Ugovor obvezno sadržava: vrstu stipendije, mjesečni iznos i broj rata, razdoblje stipendiranja, uvjete zadržavanja prava, osnove mirovanja i prestanka, uvjete i rokove povrata, obveze izvješćivanja te odredbe o obradi osobnih podataka.
1. Za maloljetnoga studenta ugovor supotpisuje zakonski zastupnik.
Članak 24. (Posljedice nesklapanja)
1. Ako student bez opravdanoga razloga ne sklopi ugovor u roku iz članka 23. stavka 1., smatra se da je odustao od stipendije.
1. Stipendija se u tom slučaju dodjeljuje sljedećem studentu na konačnoj rang-listi iste vrste, a isplata teče od prvoga mjeseca nakon sklapanja ugovora.
1. Ugovor za stipendiju vrste S-3 sadržava i obvezu korisnika da, po stjecanju kvalifikacije, prihvati ponuđeno zaposlenje u odgojno-obrazovnoj ustanovi u Republici Hrvatskoj i na njemu ostane najmanje onoliko godina koliko je primao stipendiju, ili da stipendiju vrati razmjerno neispunjenom dijelu obveze.
[bookmark: x.-prava-i-obveze-korisnika]X. PRAVA I OBVEZE KORISNIKA
Članak 25. (Obveze korisnika)
1. Korisnik je obvezan:
1. u roku od 15 dana pisano obavijestiti Sveučilište o svakoj promjeni koja utječe na pravo na stipendiju, osobito o mirovanju prava na studiranje, zasnivanju radnog odnosa ili samostalne djelatnosti, ispisu sa studija, završetku studija te ostvarivanju druge stipendije
1. namjenski koristiti stipendiju za troškove studiranja
1. dostaviti podatke potrebne za praćenje uspješnosti programa iz članka 33.
1. prijaviti promjenu broja računa i kontaktnih podataka.
1. Korisnik zadržava pravo na stipendiju do kraja razdoblja iz ugovora ako uredno ispunjava obveze na studiju.
Članak 26. (Zabrana dvostrukog stipendiranja)
1. Korisnik ne može istodobno primati drugu stipendiju financiranu iz državnoga proračuna ili drugih javnih izvora za istu namjenu i isto razdoblje.
1. Zabrana iz stavka 1. ne odnosi se na:
1. potpore za mobilnost i stručnu praksu, uključujući program Erasmus+
1. jednokratne novčane potpore i nagrade Sveučilišta i sastavnica
1. stipendije iz privatnih izvora, osim ako darovatelj odredi drukčije.
1. Korisnik koji naknadno ostvari državnu STEM stipendiju obvezan je o tome obavijestiti Sveučilište i opredijeliti se za jednu od njih u roku od osam dana.
[bookmark: xi.-mirovanje-prestanak-i-povrat]XI. MIROVANJE, PRESTANAK I POVRAT
Članak 27. (Mirovanje)
1. Pravo na isplatu stipendije miruje za vrijeme mirovanja prava na studiranje odobrenoga zbog rodiljne ili roditeljske skrbi, bolesti dulje od 30 dana, sudjelovanja u programu mobilnosti koji nije obuhvaćen ugovorom ili drugoga opravdanog razloga utvrđenoga općim aktom Sveučilišta.
1. Mirovanje traje najdulje 12 mjeseci, a nakon prestanka razloga isplata se nastavlja za preostale rate.
Članak 28. (Prestanak prava)
1. Pravo na stipendiju prestaje i ugovor se raskida ako korisnik:
1. izgubi status redovitoga studenta ili se ispiše sa studija
1. zasnuje radni odnos ili započne obavljati samostalnu djelatnost
1. ponavlja godinu studija
1. primi drugu stipendiju protivno članku 26.
1. je u prijavi dao netočne ili nepotpune podatke koji su utjecali na dodjelu
1. bude pravomoćno stegovno kažnjen težom stegovnom mjerom.
1. Završetak studija prije isteka razdoblja stipendiranja nije razlog za povrat; isplata prestaje s mjesecom u kojem je studij završen.
Članak 29. (Povrat)
1. U slučajevima iz članka 28. stavka 1. točaka 4. i 5. korisnik vraća cjelokupni primljeni iznos sa zakonskom zateznom kamatom od dana svake isplate.
1. U slučajevima iz članka 28. stavka 1. točaka 1., 2., 3. i 6. korisnik vraća iznos isplaćen nakon nastanka razloga za prestanak, bez kamate ako je razlog uredno prijavio u roku iz članka 25.
1. Povrat se izvršava u roku od 60 dana od primitka pisanog zahtjeva Sveučilišta, a na obrazloženi zahtjev korisnika rektor može odobriti obročnu otplatu do 12 rata.
1. Rektor može, na prijedlog Povjerenstva, osloboditi korisnika obveze povrata u cijelosti ili djelomično zbog teške bolesti, smrti užega člana obitelji ili druge okolnosti na koju korisnik nije mogao utjecati.
[bookmark: Xc7a3735fa6961201dda57ff49456ce5cf24541e]XII. ODNOS PREMA DRŽAVNIM STEM STIPENDIJAMA
Članak 30. (Usklađenost i redoslijed)
1. Stipendija Sveučilišta iz ovoga Pravilnika nije zamjena za državnu STEM stipendiju. Sveučilište potaknut će sve studente koji ispunjavaju uvjete da se najprije prijave na javni poziv Ministarstva.
1. Korisnik državne STEM stipendije ne može istodobno biti korisnik stipendije iz ovoga Pravilnika, jer članak 10. Pravilnika Ministarstva propisuje prestanak isplate i povrat cjelokupnoga iznosa državne stipendije ako student ostvari drugu stipendiju financiranu iz javnih izvora, osim potpora za stručnu praksu i mobilnost.
1. Iznimno, stipendija vrste S-4 financirana isključivo iz privatnih sredstava može se dodijeliti korisniku državne STEM stipendije ako to ne isključuju uvjeti izvora financiranja ni propisi Ministarstva; ocjenu dopuštenosti daje Povjerenstvo prije dodjele.
1. Studenti koji su se prijavili na javni poziv Ministarstva, a nisu ostvarili državnu STEM stipendiju zbog ograničenog broja stipendija, čine primarnu ciljanu skupinu ovoga Pravilnika.
1. Kriteriji bodovanja iz članaka 13. i 14. namjerno prate metodologiju Pravilnika Ministarstva kako bi se podaci iz prijava mogli koristiti bez dodatnog opterećenja studenata.
[bookmark: xiii.-zaštita-osobnih-podataka]XIII. ZAŠTITA OSOBNIH PODATAKA
Članak 31. (Obrada podataka)
1. Voditelj obrade je Sveučilište. Osobni podaci obrađuju se radi provedbe natječaja, dodjele i isplate stipendije te ispunjenja zakonskih obveza, na temelju članka 6. stavka 1. točaka (c) i (e) Opće uredbe o zaštiti podataka i Zakona o provedbi Opće uredbe o zaštiti podataka („Narodne novine”, broj 42/18).
1. Obrađuju se: ime i prezime, OIB, JMBAG, datum rođenja, adresa, kontaktni podaci, podaci o studiju i statusu, ostvareni ECTS bodovi i prosjek ocjena, rezultati državne mature, podaci o drugim stipendijama te broj računa.
1. Podaci o invaliditetu i podaci o socijalno-ekonomskom statusu obrađuju se samo ako se student na njih poziva, u opsegu nužnom za bodovanje, i čuvaju se odvojeno uz ograničen pristup.
1. Podaci se čuvaju deset godina od isteka ugovora o stipendiranju, odnosno dulje ako to nalažu propisi o računovodstvu i arhivskom gradivu, a podaci neuspješnih prijavitelja godinu dana od konačnosti rang-liste.
Članak 32. (Objava rezultata)
1. Rang-liste i odluke o dodjeli objavljuju se bez imena i prezimena, uz šifru prijave ili JMBAG.
1. Sveučilište može objaviti ime i prezime korisnika samo uz njegovu izričitu privolu, koja se može povući u svakom trenutku bez posljedica za stipendiju.
1. Na pristup informacijama o postupku primjenjuje se Zakon o pravu na pristup informacijama.
[bookmark: xiv.-praćenje-i-izvješćivanje]XIV. PRAĆENJE I IZVJEŠĆIVANJE
Članak 33. (Godišnje izvješće i pokazatelji)
1. Rektor podnosi Senatu godišnje izvješće o provedbi ovoga Pravilnika do 31. prosinca za prethodnu akademsku godinu.
1. Izvješće sadržava najmanje sljedeće pokazatelje:
	Pokazatelj
	Svrha

	Broj prijava i dodijeljenih stipendija po vrstama i sastavnicama
	opseg provedbe

	Utrošena sredstva po izvorima
	financijski nadzor

	Spolna struktura prijavitelja i korisnika
	učinak mjere iz članka 15. stavka 2.

	Stopa prolaznosti i prosječni ECTS bodovi korisnika u odnosu na ostale studente istoga studija
	učinak na uspjeh

	Stopa napuštanja studija među korisnicima
	zadržavanje studenata u STEM-u

	Broj korisnika S-3 zaposlenih u odgojno-obrazovnim ustanovama
	ispunjenje obveze iz članka 24. stavka 3.


1. Na temelju izvješća Senat može izmijeniti broj, iznos i raspodjelu stipendija za sljedeću akademsku godinu.
[bookmark: xv.-prijelazne-i-završne-odredbe]XV. PRIJELAZNE I ZAVRŠNE ODREDBE
Članak 34. (Odnos prema drugim aktima Sveučilišta)
1. Ovaj Pravilnik ne utječe na primjenu Pravilnika o dodjeljivanju stipendija izvrsnim redovitim studentima sveučilišnih i stručnih studija Sveučilišta Jurja Dobrile u Puli, Pravilnika o nagrađivanju studenata ni Odluku o dodjeljivanju stipendija studentima s invaliditetom.
1. Student može istodobno biti korisnik stipendije iz ovoga Pravilnika i stipendije za izvrsnost Sveučilišta samo ako to izričito dopušta odluka iz članka 5., u protivnom se opredjeljuje za jednu.
Članak 35. (Prva primjena)
1. Prvi natječaj prema ovome Pravilniku raspisat će se za akademsku godinu 20__./20__., a rok iz članka 17. stavka 1. u prvoj godini primjene može se produljiti odlukom rektora.
1. Popis STEM studija iz članka 8. i odluku iz članka 5. Senat će donijeti u roku od 30 dana od stupanja na snagu ovoga Pravilnika.
1. Obrasce iz članka 19. i ogledni ugovor iz članka 23. utvrdit će rektor u roku od 30 dana od stupanja na snagu ovoga Pravilnika.
Članak 36. (Stupanje na snagu)
Ovaj Pravilnik stupa na snagu dan nakon dana objave na oglasnoj ploči i mrežnim stranicama Sveučilišta.


9.
[bookmark: _Hlk241652937][bookmark: _GoBack]ODLUKU
o iznosu sredstava, broju i mjesečnom iznosu STEM stipendija za akademsku godinu 2025./2026.

I.
Za dodjelu STEM stipendija Sveučilišta Jurja Dobrile u Puli u akademskoj godini 2025./2026. osiguravaju se sredstva u ukupnom iznosu od 12.600,00 EUR..

Sredstva iz stavka 1. ove točke osiguravaju se u Financijskom planu Sveučilišta Jurja Dobrile u Puli te se isplaćuju iz vlastitih prihoda Sveučilišta.

II.
Za akademsku godinu 2025./2026. utvrđuje se sljedeći broj STEM stipendija i njihov mjesečni iznos:
Tablica 1
	Oznaka
	Vrsta stipendije
	Broj stipendija
	Mjesečni iznos pojedine stipendije
	Broj rata
	Ukupan planirani iznos

	S-1
	STEM stipendija za uspjeh
	5
	150,00 EUR
	12
	9.000,00 EUR

	S-2
	STEM stipendija za prvu godinu
	2
	150,00  EUR
	12
	3.600,00 EUR

	Ukupno
	
	___
	
	
	12.600,00 EUR



III.
Stipendije se isplaćuju u 12 mjesečnih rata.

IV.
Prihvatljivi STEM studiji Sveučilišta Jurja Dobrile u Puli za dodjelu stipendija u akademskoj godini 2025./2026. utvrdit će se u Popisu prihvatljivih STEM studija.
V.
Ako određeni broj stipendija pojedine vrste ne bude dodijeljen, neraspodijeljene stipendije mogu se odlukom rektora prenijeti u drugu vrstu stipendije, u skladu s Pravilnikom o dodjeli STEM stipendija Sveučilišta Jurja Dobrile u Puli.
VI.
Ova Odluka stupa na snagu danom donošenja, objavljuje se na mrežnim stranicama Sveučilišta i čini sastavni dio natječaja za dodjelu STEM stipendija za akademsku godinu 2025./2026.


